พอมาเยาวราชผมก็จำได้ว่าใกล้ๆ วัด Happy Three Friends หรือวัดไตรมิตร(ฮาาาาา) นั้นมีร้านก๋วยเตี๋ยวที่ชื่อว่า สิงคโปร์โภชนา . . . (จริงๆ ร้านนี้ขายทุกอย่างตั้งแต่ก๋วยเตี๋ยวยันหวย) ร้านนี้นี่เองที่เป็นจุดกำเนิดของลอดช่องสิงคโปร์ที่นิยมกันทั่วประเทศ แต่ส่วนใหญ่ก็อร่อยสู้ที่นี่ไม่ได้แน่นอน 

ร้านสิงคโปร์โภชนาตั้งอยู่ใกล้ๆ กับวัดไตรมิตรครับเดินจากวัดไปทางเยาวราชไปทางสามแยกเจริญกรุง 5 นาทีก็ถึงแล้วครับ เดินเข้าไปในร้านก็จะเห็นลูกค้าแน่นตลอด ยิ่งวันร้อนๆ นี่คนยิ่งเยอะ และทุกคนก็จะมากินลอดช่องกันครับ (น้อยมากที่จะมากินก๋วยเตี๋ยว 555) 

ลอดช่อง 1 แก้วราคา 22 บาทมั้งครับผมก็จำไม่ได้แล้ว (ตอนนั้นกินอย่างเดียว 555) มีเส้นลอดช่องเหนียวนุ่ม กะทิน้ำเชื่อมหวานมัน ข้าวโพดกรุบกรอบ และน้ำแข็งเย็นเจี๊ยบ ซดกันแป๊ปเดียวก็หมดแล้ว ส่วนใหญ่จะเบิ้ลกัน 2-3 แก้วเลย แต่เนื่องจากต้องไปกินอีกหลายอย่างเลยหยุดไว้ที่ 1 แก้วพอ (555)

ผ่านมาแถวเยาวราชในวันร้อนๆ (ไม่ร้อนก็ได้นะ) ก็แวะมาซดลอดช่องสิงคโปร์ของแท้ได้ที่นี่ครับต้นตำรับเลย PEACE!!!!